**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-2 „DĖL ROKIŠKIO RAJONO SAVIVALDYBĖS 2023–2025 METŲ STRATEGINIO VEIKLOS PLANO PATVIRTINIMO“ PAKEITIMO**

2023 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2023 m. sausio 27 d. sprendimo Nr. TS-2 „Dėl Rokiškio rajono savivaldybės 2023**–**2025 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2023-2025 metų strategino veiklos plano priedus ir išdėstyti juos nauja redakcija (pridedama);

2. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-2 „DĖL ROKIŠKIO RAJONO SAVIVALDYBĖS 2023-2025 METŲ STRATEGINIO VEIKLOS PLANO PATVIRTINIMO“ PAKEITIMO“**

**AIŠKINAMASIS RAŠTAS**

2023-02-13

Rokiškis

**Sprendimo projekto tikslai ir uždaviniai.**

Remiantis Rokiškio rajono savivaldybės tarybos 2023 m. sausio 27 d. sprendimu Nr. TS-3 ,,Dėl Rokiškio rajono savivaldybės 2023 metų biudžeto patvirtinimo” patvirtintu Rokiškio rajono savivaldybės biudžetu 2023 metams, pakeisti Rokiškio rajono savivaldybės 2023–2025 metų strateginį veiklos planą (toliau – Strateginis veiklos planas) ir išdėstyti nauja redakcija jo priedus.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2022 m. gruodžio 14 nutarimu Nr. 1264 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.**

Strateginis veiklos planas, kuris patvirtintas Savivaldybės tarybos 2023 m. sausio 27 d. sprendimu Nr. TS-2 „Dėl Rokiškio rajono savivaldybės 2023-2025 metų strateginio veiklos plano patvirtinimo“, sudarytas 01-06 savivaldybės veiklos programų planuojamų maksimalių asignavimų 2023–2025 m. laikotarpiui pagrindu.

Rokiškio rajono savivaldybės tarybai 2023 m. sausio 27 d. sprendimu Nr. TS-3 patvirtinus 2023 metų Savivaldybės biudžetą, turi būti patikslinti Strateginio veiklos plano priedai, įrašant į juos savivaldybės 2023 metų biudžetu patvirtintus asignavimus.

Taigi, atsižvelgiant į tai, kas išdėstyta aukščiau, bei vadovaujantis Rokiškio rajono savivaldybės strateginio planavimo organizavimo tvarkos aprašo 55 punktu, keičiami: Strateginio veiklos plano 01-06 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“, 2 lentelės ,,Lėšų poreikis (asignavimai) ir numatomi finansavimo šaltiniai“, 04 programos aprašymas ir 02, 04, 06 programų 3 lentelės bei bendros lentelės „2023**–**2025-ųjų programų asignavimų suvestinė“, „2023-2025-ųjų programų lėšų poreikis (asignavimai) ir numatomi finansavimo šaltiniai.

**Laukiami rezultatai.** Tinkamai ir laiku įgyvendintos teisės aktų, reglamentuojančių strateginio planavimo procesą savivaldybėje, nuostatos.

**Finansavimo šaltiniai ir lėšų poreikis**: Programų pakeitimai yra parengti remiantis 2023 m. sausio 27 d. Rokiškio rajono savivaldybės tarybos sprendimu Nr. TS-23 „Dėl Rokiškio rajono savivaldybės 2023 metų biudžeto patvirtinimo“.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų

skyriaus vyr. specialistė Agnė Grizevičiūtė